google/wiki40b huggingface dataset:
Sjø

Sjø er en stor vannansamling i landskapet, enten et hav eller en stor innsjø. Et hav er et sammenhengende område med saltvann.En innsjø består vanligvis av ferskvann. En innsjø er større enn et tjern, en dam eller et vann. En tommelfingerregel er at innsjøer med areal større enn fem kvadratkilometer er en sjø. Ordet sjø brukes også i mange egennavn for store og små innsjøer eller om mindre havområder, for eksempel Nordsjøen, som er den del av Atlanterhavet. Enkelte store innsjøer med saltvann kalles hav, som for eksempel Kaspihavet, verdens største innsjø, og Dødehavet.
Ordet sjø kommer fra det gammelnorske sjór som opprinnelig ble brukt om «innsjø» til forskjell fra marr som betegnet «hav». Ordet kan også brukes om bølge urolig vann og sjøgang, for eksempel grov eller tung sjø eller i uttrykk som brottsjø. Sjø kan dessuten, særlig i ordsammensetninger, betegne en større ansamling av andre stoffer, for eksempel saltsjø, svovelsjø eller ildsjø. Til sjøs betyr «på havet», «i sjøfart» eller «under seilas». 
På dansk og svensk brukes sø og sjö omtrent på samme måte som i norsk.
Wilhelm Camphausen

Liv og virke

Camphausen fikk sin utdannelse hos Alfred Rethel og Friedrich Wilhelm Schadow, og ble i 1834 medlem av Akademiet i Düsseldorf. Hans tid i militæret, som han tilbragte hos husarene, kom til å prege hans fremtidige liv.  Han ble hele livet knyttet til militæret. Etter at han i 1850 hadde gjennomgått mesterklassen på Akademiet i Düsseldorf, malte han først historiske slagscener, som ble lagt merke til på grunn av deres realistiske detaljer. Stor oppmerksomhet fikk han gjennom sine ryttermalerier av keiser Vilhelm I, Fredrik den store av Preussen og den store kurfyrste Fredrik Vilhelm av Brandenburg. Som historie- og slagmaler ble han raskt populær, og ble i 1859 utnevnt til professor ved kunstakademiet i Düsseldorf.
I 1864 fulgte han med de prøyssiske styrker under den Andre slesvigske krig, hvor han malte mange scener fra kampene. Hans maleri av Kampene ved Dybbøl, som henger i Berlins nasjonalgalleri, gjorde ham berømt i Tyskland som en representant for det patriotiske nasjonale maleri. Han malte også mange portretter av tyske fyrster og berømte soldater og statsmenn. Under den fransk-prøyssiske krig i 1870 deltok han som den prøyssiske hærens offisielle maler.
Bokashikompostering

Bokashi er japansk for "fermentert organisk materiale" og er en alternativ metode for kompostering av matavfall som stammer fra Japan og Sørøst-Asia. Bokashi er et alternativ til tradisjonell varm- eller kaldkompostering og baserer seg på fermentering av matavfall for så å kompostere det i jord.

Matavfallet

I utgangspunktet kan alle typer matavfall komposteres med bokashi. Fermentering er en effektiv prosess som brukes av matindustrien til mange ulike produkter (meieriprodukter, kjøtt, grønnsaker m.m). Det er imidlertid noen tyoer matavfall som vil kunne finnes igjen i jorden i mye lengre tid, som f.eks. beinrester og skall med høyt fiberinnhold. Det er heller ikke lurt å tømme for mye væske opp i bøtta. Dette kan gjøre at fermenteringen går saktere. 
Det er også viktig å ikke bruke allerede råttent matavfall eller matavfall som har grønn/blå mugg på seg. Disse inneholder mikroorganismer som kan ødelegge fermenteringsprosessen.
Store matrester eller hele frukter og grønnsaker bør kuttes opp først. Dette gjør matavfallet mer tilgjengelig for nedbrytning og prosessen går dermed raskere.

Utslipp

I steg 1 av bokashikomposteringen skjer det ingen utslipp av gasser eller tap av næringsstoffer. Prosessen foregår i et lukket system og fermenteringen produserer så å si ikke karbondioksid. Det skjer heller ingen temperaturøkning under fermenteringen.

Bokashivæske

Under fermenteringen vil det dannes væske fra matavfallet. Denne væsken kalles for bokashivæske. Væsken består som regel av en rekke næringsstoffer, vann, bakterier, organiske syrer og små matrester. Mengden væske vil variere etter hvilket matavfall som benyttes. Væsken bør tappes ut regemessig under fermenteringen.
Östhamra

Östhamra er et tettsted i Norrtälje kommune i Stockholms län i landskapet Uppland i Sverige. I 2010 hadde tettstedet 255 innbyggere.
Skvadron

En skvadron er en militær avdeling i krigsflåter og flyvåpen.
En flyskvadron består vanligvis av 12–24 luftfartøyer, og kan være inndelt i to eller flere vinger. Noen flyvåpen benytter betegnelsen skvadron også for bakkeavdelinger.
I Sjøforsvaret brukes skvadron fortsatt hos Marinens jegervåpen samt om korvettene, minerydderne (MR) og ubåtene (UVB). Tidligere ble det også brukt både i forbindelse med administrativ landorganisasjon og om fartøysgrupper som bestod av identiske eller tilnærmet like fartøystyper. Dette var en type organzation i motsetning til task force, task group og task unit som normalt er en ad hoc-formasjon og som organiseres for å løse spesifikke oppdrag. Unntak fra dette er Norwegian Task Group (NorTG). Eksempler på tidligere administrative skvadroner er: 1 og 2 UVB skv hhv på Haakonsvern (HOS) ved Bergen og på Olavsvern (OOS) ved Tromsø, Kystvaktskvadron Sør (på HOS) og Kystvaktskvadron Nord på Sjøforsvarets Kystvaktstasjon (SKYS), Sortland. Eksempler på tidligere fartøysskvadroner er 21 MTB skv, 22 MTB skv, 23 MTB skv, 24 MTB skv og 26 MTB skv. Alle hadde hjemmebase på HOS, unntatt 22 skv som hadde OOS som base fra 1979 til 2003.
St. Ignace

Historie

St. Ignace er en av de eldste byene i Michigan. Den franske misjonæren og oppdageren Jacques Marquette grunnla en misjonsstasjon der i 1671 og oppkalte den i ære for Ignatius av Loyola, grunnleggeren av jesuittordnen. (Sainte Ignace er det franske navnet på Sankt Ignatius.)
La Salle kom til St. Ignace 27. august 1679 under utforskningen av regionen med Louis Hennepin på båten Le Griffon. Jesuittene forlot misjonsstasjonen i 1705. I 1882 ble St. Ignace revitalisert med byggingen av Detroit, Mackinac and Marquette Railroad. Den ble innlemmet som landsby 23. februar 1882, og fikk bystatus i 1883.

Geografi

Ifølge United States Census Bureau, har byen et totalareal på 7 km. Byen ligger 179 moh.
Kunstforlaget Munin

Kunstforlaget Munin ble etablert av Gudveig Høyem (1879-1949) i 1911.
Allerede i etableringsåret 1911 fikk hun en kjempesuksess med utgivelsen av fire små billedbøker under samletittelen Kringla. Billedbøkene var påkostet med firefargers trykk og illustrasjoner av Sverrer Knudsen og Otto Valstad. Disse solgte bare i utgivelsesåret svimlende 50 000 eksemplarer.
Gudveig Høyem tok også opp igjen og utga skjemtebladet Tyrihans i 1912-1913, og For Bygd og By i ett års tid fra 1912. Hun stilte seg også som redaktør for vittighetsbladet Peik i årene 1913-1918.
I 1917 ble Gudveig Høyem erklært mentalt syk. Forlagsvirksomheten ble avviklet. De følgende tretti år av sitt liv oppholdt hun seg for det meste på Gaustad sykehus.
Toarp

Toarp er et tettsted i Malmö kommune i Skåne län i Sverige. I 2010 hadde tettstedet 219 innbyggere.
Dansefluer

Utseende

Små til middelsstore, vanligvis slankbygde fluer. 
Hodet er ganske lite, med store fasettøyne. Oftest møtes fasettøynene i pannen hos hannene men ikke hos hunnene. I pannen sitter tre punktøyne (ocelli). Antennene er tre-leddete med en antennebørste (arista) på det ytterste leddet. Det ytterste leddet er vanligvis kjegleformet og ofte forlenget. Mange av artene har en lang sugsnabel (lengre enn hodet) som peker nedover, hos andre er sugesnabelen ganske kort. brystet (thorax) er kort og kraftig (bl.a. de fleste Empidinae) eller avlang og slank (bl.a. Hemerodromiinae, Clinocerinae), med eller uten kraftige børster og hårkledning. 
Beina er temmelig kraftige. Hos underfamilien Hemerodromiinae er frambeina omdannet for byttefangst, med forhoftene sterkt forlenget. Ofte er et eller flere fotledd (tars) fortykket. En del arter har rekker av flate, opprettstående skjell langs beina som får disse til å se mye større ut. 
Vingene er veldig variable i formen, ofte lange og slanke, men noen arter, som hannene av Empis borealis og hunnene av Rhamphomyia marginata, har svært brede vinger. Bakkroppen er mer eller mindre kjegleformet, hos hunnene ender den i en spiss mens hannene ofte har store, innviklet oppbygde ytre kjønnsorganer. 
Larvene lever i jorden (Empidinae) eller i vann (Hemerodromiinae, Clinocerinae) og er trolig rovdyr, men larvebiologien er dårlig kjent for mange grupper. De er oftest hvite, mer eller mindre sylindriske med en tilpisset forende. De artene som lever i vann har ofte vorteføtter som ender i et knippe med kroker på bakkropps-segmentene.

Levevis

Noen arter finner byttet på bakken eller i vegetasjonen, og flyr sjelden eller aldri – hos enkelte er vingene tilbakedannet. Man finner også ofte dansefluer på blomster der de drikker nektar.

Bryllupsgave

Dansefluenes parringsatferd er ganske mangfoldig og interessant, og har blitt mye studert. Det er vanlig at hannene gir hunnen et bytte som hun fortærer under parringen, en bryllupsgave. Hannene er ikke selv rovdyr, men spiser nektar og lignende, men de fanger forskjellige insekter som de gir til hunnene, som «bryllupsgave». En hann som ikke bringer en slik bryllupsgave, eller hvis bryllupsgave blir forkastet av hunnen, får ikke parret seg. 
Hos noen arter spinner hannene bryllupsgaven inn i silke, som de produserer i spinnkjertler på frambeina. Formålet med dette kan kanskje være å øke tiden hunnen trenger til å håndtere (pakke opp) byttet, slik at parringen varer lenger. Hos noen arter har gave-overleveringen blitt symbolsk: hannen overrekker hunnen en uspiselig gjenstand (f.eks. et frø), eller også en tom ballong av silke.

Kannibalisme

Den vanlige arten Empis borealis flyr tidlig på våren da det er få andre insekter på vingene. Hos denne arten er det derfor vanlig at hannene fanger og dreper artsfrender (andre hanner) som de gir som mat til hunnene. Også andre arter kan opptre som kannibaler på denne måten.
5urprise

Karrière

5URPR!SE debuterte i september 2013

2014

5URPR!SE slapp deres første single ''From My Heart''
Isla Patrulla

Historie

Isla Patrulla / Villa María Isabel ble grunnlagt i 1913.
Bowlerhatt

Historie

Den første kjente bowlerhatten ble tegnet for Thomas Coke, 1. jarl av Leicester i 1850 av hattemakerne James og George Lock i St. James's Street i London. Deres opprinnelige betegnelse var iron hat («jernhatt»). Lockbrødrene sendte designet til hattemakerne Thomas og William Bowler, som fremstilte en prototype til jarlen. Hatten har siden båret disse hattemakernes navn.
Grunnen til at hatten ble konstruert så hard var at den skulle gi en viss beskyttelse mot sammenstøt med grener mens man red gjennom skogområder.
Den ble enormt populær på slutten av 1800-tallet, som en mellomting mellom overklassens flosshatt og arbeiderklassens bløte filthatter. 
I London ble bowlerhatten det typiske hodeplagget for gentlemen, og det ble et engelsk kulturelt ikon. I 1960-årene begynte hattebruk å gå av moten, og det er derfor sjelden man ser en bowlerhatt i bruk. 
Bowlerhatten inngår i noen uniformer, spesielt Oransjeordenens formelle antrekk som brukes under parader i Nord-Irland. En del styrker i Storbritannias politi bruker en hatt av bowlertype. 
I USA er bowlerhatten også kjent som derbyhatt, og i Sør-Amerika brukes den av en del kvinner, spesielt blant indianere. Både britisk trafikkpoliti og Frelsesarmeen har tradisjonelt hatt bowlerhatt som en del av sin kvinneuniform.

I media

Stan Laurel og Oliver Hardy gikk med bowlerhatter i sine filmer om Helan og Halvan (Laurel and Hardy). Den britiske skuespilleren Charlie Chaplin gjorde bowlerhatt, bart og stokk til sitt varemerke i rollen som landstryker i en rekke stumfilmfarser på 1920-tallet.
Inant og innful (band)

Inant og innful var ei bluegrass-gruppe i Trondheim på andre halvdel av 1970-tallet. Gruppa ble ført videre i Stive Fingra som i 1980 ga ut et selvtitulert album på Philips.
Prosopocoilus (Macrodorcinus) laminifer

Utseende

En nokså liten (hannene ca. 20 millimeter), slank, matt mørkbrun hjortebille. Hannens kjever er nokså korte og rette, med én tann i den indre delen og én nær spissen, området mellom dem ujevnt men uten markerte tenner. Hodet er slett uten kjøler eller knøler. Antennene har en tre-leddet vifte. Pronotum er betydelig bredere enn langt, ikke innsnevret ved roten. Beina er mørkbrune.

Levevis

Larvene utvikler seg i råtne trestammer. Utviklingen tar trolig ett år. De voksne billene drikker gjerne sevje fra trær.

Utbredelse

Arten er utbredt på Sumatra.
King of the Road (sang)

«King of the Road» er en amerikansk countrysang fra 1964 med melodi og tekst av Roger Miller. Han spilte den også inn på plate. «King of the Road» var hans tredje single. Teksten handler om en loffer, som til tross for at han er fattig (en «man of means by no means») nyter sin frihet og beskriver seg selv humoristisk som «king of the road».

Historie

Den belgiske plateartisten Helmut Lotti hevdet at sangen ble skrevet i the Idanha Hotel i Boise, Idaho.
Flere andre artister har gjort coverversjoner av den, innbefattet Boney M, Boxcar Willie, The Chipmunks, The Ray Conniff Singers, Giant Sand,  The Reverend Horton Heat, Jack Jones, James Kilbane, King (en Elvis Presley-imitasjon), R.E.M (en kaotisk coverversjon som gitarist senere kommenterte: «Hvis det var noe rettferdighet i verden, burde Roger Miller være i stand til å reise søksmål mot hva vi gjorde med sangen»), Johnny Paycheck, Peligro, The Proclaimers, Rangers, The Statler Brothers, John Stevens, Randy Travis, Rufus Wainwright & Teddy Thompson samt Joe Strummer i hans livefremførelser.
I barnesangsamlingen Sugar Beats ble linjen «I ain't got no cigarettes» endret til «I don't want what I can't get». «Worn out shirts and shoes» ble også endret til «clothes and shoes».
Ordene «no pool, no pets, I ain't got no cigarettes» ble referert til av Christopher McCandless under hans reise i Alaska.

I filmer og på TV

Roger Millers versjon var med i Wim Wenders' vesttyske film Im Lauf der Zeit (1976), i Brokeback Mountain, i Into the Wild, i Swingers og i Talladega Nights (Talladega Nights: The Ballad of Ricky Bobby)
Miller fremførte den i konsertfilmen The Big T.N.T. Show.
Innspillingen med The Proclaimers var med i filmen The Crossing (1990).
Sangen var med i HBOs miniserie Generation Kill i syvende episode, A Bomb in the Garden. Den ble fremført av marinesoldater og en reporter i Bravo Two's Humvee, mens de kjørte gjennom Bagdad.

«Queen of the house»

I 1965 gjorde den kvinnelige countrysangeren Jody Miller svarsangen «Queen of the House». Sangen anvendte Roger Millers melodi, men endret teksten for å beskrive en husmors daglige liv. Teksten ble skrevet av Mary Taylor. Connie Francis spilte senere sangen inn. Den ble utgitt på hennes album Live at the Sahara.

Norsk versjon

Pirre P har skrevet en norsk tekst. På norsk bærer den tittelen «Hvileløs tramp».
The Time of Our Lives

The Time of Our Lives er en EP med sangeren Miley Cyrus som ble gitt ut 28.august 2009. Den inneholder blant annet hitene «Party in the U.S.A.» og «The Climb».
Subregion

En subregion er et område som utledes fra en større region eller et kontinent, og defineres normalt etter beliggenhet. Himmelretninger, slik som nord eller nordlige, blir ofte brukt i arbeidet med å definere subregionene.

Subregioner etter kontinent

Her er noen eksempler på subregioner, sortert alfabetisk av representanter i FN:
Eilif Andreas Aslaksen

Utmerkelser

Han ble tildelt Finnmark Journalistlags pris i 1996 for avsløringene av samerettsutvalgets arbeid. Han fikk Samisk journalistforbunds pris i 2003 for avsløringene av forslaget om finnmarksloven. Begge prisene fikk han sammen med Thor Werner Thrane i NRK Sami Radio. I begrunnelsen fra Finnmark Journalistlag står det at prisen tildeles for "å ha fått fram de viktigste forslagene i Samerettsutvalgets innstilling lenge før offentliggjøringen. Avsløringene til Aslaksen og Thrane satte for alvor i gang debatten om hvem som skal eie land og vann i Finnmark."
Han fikk samisk journalistpris av NRK Sami Radio, YLE Sami og SVT/SR i 2010 for arbeidet med Boalvvir-saken. Finnmark Journalistlag hedret ham med hederlig omtale i forbindelse med dekningen av samme sak. "For over lang tid å ha belyst kritikkverdig bruk av offentlige penger innenfor reindriftsnæringa.", skriver laget.
Eilif Aslaksen fikk Årets pressepris 2011 fra Finnmark Journalistlag etter å ha avslørt at tidligere sametingsrepresentant Johan Mikkel Sara hadde jukset med reiseregninger. I juryens begrunnelse heter det: "Årets pressepris går til en journalist som gjennom svært målrettet, systematisk og utholdende arbeid, har klart å avdekke privat bruk av penger øremerket politisk arbeid. Eilif Aslaksen har på en forbilledlig måte gravd fram saken, analysert og kontrollert skriftlige og muntlige kilder og drevet fram fakta i saken inntil den tidligere sametingspolitikeren fant det mest formålstjenlig å politianmelde seg selv."
Johan Mikkel Sara ble forøvrig dømt for bedrageri både i Indre Finnmark tingrett og Hålogaland lagmannsrett.
I 2015 fikk Eilif Aslaksen både Finnmark Journalistlags og NRK, SVT og YLEs journalistpris for avsløringene av reintallet i Finnmark. Finnmark Journalistlag sier: "Nyskapende og metodisk imponerende prosjekt som ga helt ny innsikt, brøt tradisjonelle tabu i reindriftsmiljøet - og som vakte nasjonal oppmerksomhet." Metoderapporten finnes i arkivet til Stiftelsen for Kritisk og Undersøkende Presse (SKUP).
I forbindelse med tildelingen av Journalistprisen i 2015 under Svarte Natta-konferansen i Tromsø fortalte Aslaksen om arbeidet med reintallsprosjektet. Nettstedet Medier24.com laget en artikkel, og det førte til en debatt mellom Aslaksen og nyhetsredaktør Ravdna Buljo Gaup i NRK Sápmi.
I 2014 ble han tildelt diplom med hederlig omtale: "Et imponerende stykke systematisk journalistisk arbeid om hvordan rovvilterstatninger håndteres og hvordan det slår ut for økonomien til den enkelte reindriftsutøver, med det resultat at erstatningsordningen vil endres tidligere enn planlagt."
Aslaksen har mottatt tilsammen seks journalistpriser og to "hederlig omtale"-diplomer.
Verneområder i Rogaland

Verneområder i Rogaland er ei liste over naturverneområder, vernetype, vernedato og verneomfang (målt i dekar) som finnes i Rogaland fylke. Lista er sortert alfabetisk innenfor hver kommune, mens kommunerekkefølgen er i henhold til kommunenumrene.

Noter

Flere av verneområdene går på tvers av kommunegrensene og opptrer derfor flere enn en gang i listen. Noen av verneområdene går også på tvers av fylkesgrensene og kan derfor opptre på andre fylkeslister enn denne. 
Vernearealet som er oppgitt gjelder for hele det verna området, også når områdene går på tvers av fylkes- og kommunegrenser. Arealet kan derfor ikke uten videre legges sammen for hver enkelt kommune eller fylket som sådan.
Terje Skarsfjord

Spiller

Skarsfjord spilte for Fotballklubben Mjølner 1959–73 og 1977, og hadde en sesong i Kvik/Trondheim. Med Trygve Bornø ble han i 1960 den første fra Nord-Norge som trente med det norske juniorlandslaget. Skarsfjord var med på flere  seiere i Nord-Norgesmesterskap i fotball, samt en sesong i 1. divisjon fotball for herrer 1972, der han ble bokført med 22 kamper og to scoringer. Videre spilte han for Landsdelslaget for Nord-Norge (13 kamper).

Trener

Han var trener i samme klubb i flere perioder frem til starten av 1990-tallet, blant annet avbrutt av en trenerperiode i Hødd (1981–82). Mest  kjent ble han kanskje som trener av Tromsø IL i flere perioder (1996, 1999–2001, 2003), der han vant Norgesmesterskapet i fotball for herrer 1996.
Han var lenge involvert med Norges Fotballforbund i barnefotball, blant annet med Andreas Morisbak som han har skrevet bøker med.  Han trente U-15 og U-19 i en årrekke.
Han var utdannet adjunkt (matematikk, historie, pedagogikk og biologi), hadde befalsskole (BSIN) og var vernepliktig løytnant. Han var far til treneren Rune Skarsfjord, virket som lærer i grunnskole, ungdomsskole og høyskole, samt innehadde utmerkelsen «Rallar av malmbyen» (1997).
Karl Max von Lichnowsky

Bakgrunn

Karl Max von Lichnowsky nedstammet fra den slesisk-moraviske adelsslekt Lichnowsky. Hans foreldre var Karl Fürst Lichnowsky og Marie fyrstinne av Croÿ, en datter av fyrst Philipp Franz von Croÿ.
Fabler från Bällingebro

Fabler från Bällingebro er et musikkalbum med Stefan Sundstrøm, utgitt i 2006.
Kalsitonin gen-relateret protein

Kalsitonin gen-relateret protein (CGRP) (av eng. calcitonin gene-related peptide) er et nevropeptid i kalsitonin-peptidfamilien som finnes i to litt forskjellige former hos mennesket; α-CGRP og β-CGRP. Forhøyede nivåer av CGRP er blant annet kjent blant mennesker som lider av migrene, klasehodepine, temporomandibulær dysfunksjon (TMD) og en rekke andre sykdommer, som hjertesvikt, arteriell hypertensjon og sepsis.
CGRP produseres både i perifere og sentrale nevroner. Det er et potent peptid som vasodilerer (øker blodstrømmen) og fungerer i transmisjon av smerteimpulser (nociception) og ved regenerering av nervevev etter skade.

Biokjemi

Både α-CGRP og β-CGRP er peptider med 37 aminosyrer. α-CGRP dannes ved en alternativ spleising av genet for kalsitonin som ligger i kromosom 11. Det mindre studerte β-CGRP avviker fra α-CGRP igjennom å være kodet i et separat gen i samme område, og det skiller seg kun av tre aminosyrer.
Regulering av uttrykket av CGRP kontrolleres gjennom signaltransduksjonen av cytokiner gjennom mitogen-aktiverende proteinkinaser (MAPK).
CGRP medierer sine effekter igjennom en heteromer reseptor, som består av G-protein-koblet reseptor kalt CALCRL og et aktivitetsmodifiserende protein (RAMP1). CGRP-reseptorer finnes i hele kroppen.
Phlebodes

Utseende

Små til middelsstore (vingespenn gjerne 20-30 millimeter), brune smygere, oftest med hvite flekker. Bakvingen kan ha bleke felter på undersiden, eller lyse striper langs lengdeårene. Artene er regnet som vanskelige å skille fra hverandre.

Levevis

De aller fleste har larver på gress eller andre enfrøbladete planter.

Utbredelse

De fleste artene lever i Brasil, men slekten er kjent fra Surinam i nord til Argentina i sør.
Aksjon la barna leve

Aksjon la barna leve er en religiøs organisasjon som ble stiftet i 1989, og arbeider mot aktiv dødshjelp og abort. Samt at døende mennesker skal ha en lovfestet rett til en lindrende behandling som skal sørge for at de ikke lider på dødsleiet.
Medlemmene i aksjon la barna leve ser på seg selv som menneskerettighetsforkjempere, og tror at alle mennesker, enten det er fødte eller ufødte har krav på å leve, og at samfunnet har plikt til å beskytte alle sine borgere mot vold og mishandling.
Radfjorden

Radfjorden er en fjord i Hordaland. Fjorden går på østsiden av Holsnøy i Meland kommune og vestsiden av Radøy.
Fjorden strekker seg i nordvest-sørøst retning og er med sine vel 210 meter dybde en god plass for reketråling. Fjorden er rik på fisk, fra Tjuvholmen i sør, til Bongnestraumen i nord. Det blir også tatt rikelig med kreps og krabbe i fjorden av lokale fritidsfiskere.
I Radfjorden er det tre større oppdrettsanlegg: Stolane, Sæbøholmane og Gjeltskjerneset i sør. Ved oppdrettsanlegga er det gode fiskeforhold for stor sei, som lokale fiskere nytter som agn i krabbeteinene.
De gamle kaiene i fjorden er på Holsnøysida: Revsgard kai, Gaustad og Furuskjegget kai. På Radøysida finn en Sæbøkaien og Vetåskaien. Disse kaiene er kommunale og tilgjengelig for offentlig bruk. Kaiane er i dag preget av forfall og flere bygder har tatt initiativ til å bevare denne delen av kystkulturen gjennom gjenoppbygging og restaurering.
Sanxian

Sanxian (kinesisk: 三弦, pinyin Sānxián, Wade-Giles: San-Hsien) er et klimpreinstrument innen klassisk kinesisk musikk.
Den er en trestrenget tverrbåndsløs lutt med langt gripebrett. Resonanskassen er vanligvis overspent med slangskinn. Instrumentet kommer i forskjellige størrelser alt etter bruksområde. Fra utgangen av 1900-tallet har det til og med kommet en firestrengers versjon. En nordkinesisk sanxian er vanligvis på ca 122 cm, en sørkinesisk ca 95 cm lang.
Klangen erb tørr og kraftig, og har et volum som kan sammenlignes med banjoens. Tonespennet kan gå over tre oktaver. Som regel spilles strengene av et tynt og hardt plekter av dyrehorn (i moderne tid gjerne av plast isteden), men i og for seg kan også fingerneglene benyttes.
Hovedsakelig benyttes sanxian som ledsagende instrument i orkestre eller i mindre ensembler. Men det er også skrevet solostykker for instrumentet.